# 

# Handlingsplan for: 4.1 Automatisk Erhvervsrapportering

Indholdsfortegnelse

[Handlingsplan for: 4.1 Automatisk Erhvervsrapportering 1](#_Toc4416822)

[Bemærkninger til indstilling fra review-rapport 2](#_Toc4416823)

[Handlingsplan for anbefalinger til projektet 2](#_Toc4416824)

[Anbefalinger 2](#_Toc4416825)

[Opsummering på handlingsplan 2](#_Toc4416826)

[Øvrige bemærkninger til arkitektur-reviewet 2](#_Toc4416827)

# Bemærkninger til indstilling fra review-rapport

Projektet er i det store hele helt enig med reviewboardets bemærkninger under hensyntagen til det materiale som har været til rådighed for boardet. Det lidt specielle er jo, at reviewet har omhandlet to pilotforsøg, samt en løsning, som allerede er implementeret i ERST systemportefølje, og som i det væsentligste er en opgradering af en eksisterende løsning.

Det er derfor ikke projektets opfattelse af tests og pilotforsøg med f.eks. ny teknologi nødvendigvis skal forholde sig til principperne i hvidbogen om fællesoffentlig digital arkitektur. I tilfælde af en egentlig implementering forholder det sig naturligvis anderledes. Når projektet således til sin tid skal afrapportere en målarkitektur for AER, vil projektet sikre at principperne i hvidbogen er efterlevet.

# Handlingsplan for anbefalinger til projektet

Nedenfor følger projektets handlingsplan baseret på de anbefalinger, som følger af arkitekturreviewet, sammenfattet i den fremsendte reviewrapport. Det understreges, at nærværende handlingsplan og angivne konsekvenser for scope, tid og økonomi er projektets estimat, godkendt af projektejer, men endnu ikke behandlet i projektets styregruppe.

## Anbefalinger

Anbefalingerne behandles en af gangen, meget gerne under samme overskrift som i review-rapporten, fx som nedenstående:

**1. Det anbefales, at projektet indskriver sig i aktuelt strategiarbejde for at sikre det videre arbejde med automatisk indrapportering og skabe sammenhæng med de væsentligste fokusområder i offentlig digitalisering.**

Projektet er helt enig i denne anbefaling og vil sikre, at dette sker i afrapporteringen af den endelige målarkitektur for AER. Det skal bemærkes at formålet med initiativ 4.1 er at afdække forudsætninger og udarbejde et beslutningsoplæg evt. til brug for kommende strategier. Projektet har udarbejdet over 25 rapporter, hvoraf flere vedrører strategi, ligesom der er nedsat følgegrupper, styregrupper, arbejdsgrupper, som b.la. skal sikre, at der skabes sammenhæng både til fokusområderne i den offentlige digitalisering, samt sammenhæng til interessenterne, herunder virksomhedernes og ERP systemernes behov etc. Disse initiativer er forankret i konkrete initiativbeskrivelser med tilhørende budget og tidsplaner. Bemærkningerne om en fælles vision for kvaliteten af virksomhedsdata i datastrategien, vil vi fokusere på at få indskrevet i strategien. Et sådan fokus vil således kunne forklare, hvorfor vi i projektet i høj grad interesserer os for automatisering af bogføringsprocessen.

**2. Det anbefales, at projektet afdækker aktørlandskabet med henblik på samarbejde om standardisering, partnerskaber og tydelighed om fordelingen af opgaver og dataansvar.**

Projektet er enige i denne anbefaling om end vi nok finder at aktørlandskabet i det væsentligste er afdækket og beskrevet i initiativbeskrivelserne etc. Projektet vil sikre at disse sammenskrives i oversigtsform og at fordelingen af arbejdsopgaver og dataansvar bliver tydeliggjort. Dette vil ske inden juli måned 2019.

**3. Det anbefales, at projektet opstiller de relevante kriterier for at projektets nuværende løsningsforslag forældes.**

Set ud fra et arkitekturmæssigt synspunkt eksisterer der ikke nogen egentlige løsningsforslag endnu og med hensyn til Regnskabs Basis, indgår dette i ERST eksisterende systemovervågning og er derfor ikke p.t. længere en del af AER-projektet.

Vores forsøg med DLT-teknologi er netop for at være på forkant med udviklingen, bl.a. når det drejer sig om E-fakturering. Det skal jo her bemærkes, at D-fakturerings piloten er en transaktionsbaseret løsning jf. reviewboardets bemærkninger.

**4. Det anbefales, at projektet udarbejder et gevinstdiagram der mapper projektets vision til de væsentlige dele af de foreslåede løsninger.**

Der udestår at udarbejde egentlige løsninger, men når målarkitekturen afrapporteres, vil et gevinstdiagram blive indarbejdet. Der foreligger allerede rapporter, som beskriver gevinstpotentialet ved AER. Gevinstdiagrammet vil afdække både kvantitative og kvalitative gevinster ved øget automatisering af indberetningerne.

**5. Det anbefales, at projektet afklarer ansvaret for at lave automatisk indberetning som service på tværs af myndigheder.**

Det er projektets opfattelse, at det er projektets ansvar og i første omgang ERST´s (projektets sekretariat), at sikre den fornødne sammenhæng på tværs af myndighederne. Om AER bliver en egentlig service, en samling af APIér, eller blot et sæt standarder og anbefalinger er endnu uklart. Hensigten er dog at lade det private marked udvikle så meget som muligt. Den efterfølgende governance model vil blive beskrevet i den endelige afrapportering for initiativet.

**6. Det anbefales, at projektet redegør for hvordan løsningsforslagene lever op til GDPR.**

Anbefalingen er taget til efterretning og der vil blive fulgt op på dette, når der foreligger et løsningsforslag. Projektet har allerede afdækket GDPR-problematikker både internt og med ekstern hjælp fra Kammeradvokaten. Disse overvejelser vil blive beskrevet i den endelige afrapportering af initiativet. Ligeledes skal det undersøges, hvorledes en eventuel brug af DLT teknologi forholder sig med hensyn til sikkerhed, BRS, signering og anvendelse af NemID inde i selve DLT protokollen.

**7. Det anbefales, at projektet orienterer sig i FDAs retningslinjer og materiale, og følger retningslinjerne i afrapporteringen af projektet.**

Enig i denne anbefaling, og vil i forbindelse med den endelige målarkitektur sikre, at det forholder sig således. Vi vil allerede nu udarbejde en begrebs - og datamodel for standardkontoplanen i henhold til moduleringsreglerne.

**8.** **Der bør laves en tværgående opsamling på erfaringerne med Distributed-Ledger-Technology (Blockchain), på tværs af de offentlige myndigheder.**

Delvis enig i denne anbefaling ud fra den betragtning, at det næppe bør være AER-projektet, som står for en sådan generel opsamling. Projektet forsøger dog at indhente erfaringer med teknologien både indenlands som internationalt, med fokus på løsninger som kan sammenlignes med vores pilot. Vi er således i færd med at indgå et samarbejde med DI, om at afdække virksomhedernes gevinster ved et eventuelt D-fakturerings projekt (DLT-piloten). Her vil der blive redegjort for hvorledes DLT-teknologien kan sikre gevinster, som næppe kan opnås ved anvendelse af traditionelle løsninger, uden at disse i det store hele vil minde om en Blockchainløsning, men uden de fordele som Blochchain teknologien indeholder. Det skal dog nævnes at vi på koncernniveau sammen med Søfartsstyrelsen i efteråret 2017 oprettede et såkaldt Blockchain laboratorium, for at høste erfaringer med teknologien. Nogle af disse erfaringer afspejles således i Søfartsstyrelsens aktuelle udbud om et nyt skibsregister.

**9. Der bør ses nærmere på offentlige dokumenttyper.**

Enig i denne anbefaling, såfremt en løsning kommer til at indeholde dokumenttyper. Såfremt DLT bliver en del af løsningen, vil det således være nødvendigt at undersøge om smartkontrakts kan defineres som en dokumenttype, og om konsensus mekanismen i teknologien skal sidestilles med en traditionel signerings proces.

## Opsummering på handlingsplan

Som det fremgår ovenfor vil AER-projektet sikre, at der hvor det er relevant, vil samtlige anbefalinger blive fulgt, når den endelige målarkitektur og de komponenter/teknologier, som indgår i denne fastlægges. Projektet vil såfremt det ønskes kunne fremsende en sammenhængende oversigt over de forskellige initiativer, som indgår i AER-projektet, med tidsplan, budget etc. Dette vil måske kunne lette styregruppen for data og arkitekturs forståelse af projektets omfang.

# Øvrige bemærkninger til arkitektur-reviewet

Sluttelig skal projektet takke reviewboardet for et godt reviewmøde , samt det betydelige arbejde boardet har lagt i anbefalingerne, som projektet finder yders værdifulde og relevante.

Anbefalingerne er således en rigtig god huskeliste, når den endelige målarkitektur i henhold til de indgåede aftaler skal udfærdiges. Vi håber at vi fremover kan holde den fine dialog til forhåbentlig gensidig nytte.